wickkiey/tamil-wikipedia-markdown huggingface dataset:
# தமிழ்நடை

தமிழ்நடை என்பது தமிழ் பேசப்படும் முறைமை. இதனை இயல் தமிழ் என்கிறோம். தொல்காப்பியத்தில் உள்ள கிளவியாக்கம் இதனை விரிவாகக் குறிப்பிடுகிறது. ஆங்கிலத்தில் இதனை sequence of sentence என்று கூறுவர்.  

இயல்பாக எழுவாய் + பயனிலை, எழுவாய் + செயப்படுபொருள் + பயனிலை என்னும் வரிசையில் அமையும். இது உரைநடையில் பின்பற்றப்படும் நெறி. பொருளுக்கு அழுத்தம் கொடுப்பதற்காக இந்த வரிசை மாறி அமையினும் பொருளமைதி கெடுவதில்லை. அவன் வந்தான் என்பதை வந்தான் அவன் என்று சொன்னாலும் பொருள் மாறுபடாது.  

'கண்டனென், கற்பினுக்கு அணியை, கண்களால், என்னும் பாடல் பகுதியில் செய்தி முதன்மை கருதிப் (தோன்றா எழுவாய்) + பயனிலை + செயப்படுபொருள் + மூன்றாம் வேற்றுமைக் கருவிப்பொருள் என்னும் பாங்கில் தமிழ்நடை அமைந்திருத்தலைக் காணமுடிகிறது.  
## பாகுபாடுகள்
தமிழ்நடையில் உரைநடை, பாட்டுநடை என்பன பெரும் பாகுபாடுகள். தொல்காப்பியம் அக்காலத்தில் நிலவிவந்த மேலும் சில மொழிநடை நிலப் பாகுபாடுகளைக் காட்டுகிறது.  
## அடிக்குறிப்பு
# மொழிநடை நிலம்

தமிழின் மொழிநடையை உரைநடை, பாட்டுநடை எனப் பொதுப்பட் பகுத்துக் காண்பது வழக்கம். தொல்காப்பியம் இதனை அக்கால வழக்கப்படி ஏழு பகுதிகளாகப் பகுத்துக் காட்டுகிறது.  
## 7 மொழிநடை நிலம்
1. பாட்டு
1. உரை
1. நூல்
1. வாய்மொழி
1. பிசி
1. அங்கதம்
1. முதுசொல்
## அடிக்குறிப்பு
# உரைநடைக் கவிதை

**உரைநடைக் கவிதை** அல்லது **வசன கவிதை** என்பது, உரைநடைபோல் அமைந்த கவிதை ஆகும். மிகச் சிலரே தமிழில் உரைநடைக் கவிதைகளை எழுதி வருகின்றனர். உரைநடைக் கவிதைகளைப் பலர் கவிதைகளாக ஏற்றுக்கொள்வதில்லை.  

தமிழ்நடையில் உரைநடை, பாட்டுநடை என்னும் பிரிவுகள் உண்டு. கவிதை என்பது பாட்டுநடையில் இருக்கும். பொதுவாக இக்காலத்தில் கவிதையை மரபுக்கவிதை என்றும் புதுக்கவிதை என்றும் பாகுபடுத்திப் பார்க்கின்றனர். புதுக்கவிதையானது எதுகை, மோனை, தளை, முதலான இலக்கண வரையறைக்கு உட்படாமல் சுருக்கமானதாகப் பொருளாழமும், கற்பனை நலனும் கொண்டு சில அடிகளால் அமைந்து காணப்படுகின்றன. இதனை, சப்பான் நாட்டு ஐக்கூ கவிதையோடு ஒப்பிடுகின்றனர்.  

இக்கால உரைநடைக் கவிதைகள் கவியரங்குகளில் உரைநடையை அடிமடக்கி எழுதிப் படிக்கப்படுகின்றன. அவை புதுக்கவிதை போல் சுருக்கமானவை அல்ல.  
## காலக் கண்ணோட்டம்
உரைநடைக் கவிதைகள் பழங்காலத்தில் செய்யுள் என்னும் மரபுக் கவிதையின் ஊடே வந்தன.  
- சங்ககாலக் கலித்தொகைப் பாடல்களின் உறுபாக வரும் முடுகியல்
- சிலப்பதிகாரம் தனிநிலை
- பாரதியாரின் வசனக்கவிதைகள்
# வாள் மங்கலம்

வாள்மங்கலம் (வாண்மங்கலம்) என்னும் துறையைச் சேர்ந்த பாடல் புறநானூற்றுத் தொகுப்பில் ஒன்றே ஒன்று உள்ளது. புறநானூறு 96 இந்தத் துறை புறநானூற்றில் பாடாண் திணையில் வருகிறது.  
## இலக்கணம்
போருக்கு எழும் அரசனின் வாளை வாழ்த்துவது வாள் மங்கலம் என்று தொல்காப்பியமும், புறப்பொருள் வெண்பாமாலையும் குறிப்பிடுகின்றன.  
## இலக்கியம்
ஔவையார், தொண்டைமானிடம் அதியமானுக்காகத் தூது சென்றார். அச்சூழலில் அவருக்குத் தொண்டைமான், நெய் பூசிப் பளபளவென அடுக்கப்பட்டிருந்த தன் படைக்கொட்டிலைக் காட்டினான். அதியமானின் படைக்கலன்கள் ‘போரிட்டுப் போரிட்டு கொல்லன் உலையில் கூர் வடிக்கப்பட்டு வருகின்றன’ என்று அதியமானின் போர்த்திறத்தை ஔவையார் எடுத்துரைத்தார். இது வாள் மங்கலம் என்னும் துறை.  

## அடிக்குறிப்பு
# மதஸ்கலிதம்



**மதஸ்கலிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் தொண்ணூற்றொம்பதாவது கரணமாகும்.  

கைகளைத் தோலகஹஸ்தமாகவும் சிரத்தைச் சிறிது வளைத்தும் கால்கள் இரண்டையும் வளைய வைத்தும் ஆடுவது மதஸ்கலிதம் விஷ்ணுக்கிராந்தம் என்று அழைக்கப்படுகிறது.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# ஊருத்விருத்தம்



**ஊருத்விருத்தம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் தொண்ணூற்றியெட்டாவது கரணமாகும்.  

வலது கையைச் சிறிது திருப்பித் தொடையில் வைத்துக்கொண்டு முழங்காலை வளைத்துச் சிறிது தூக்கி ஆடுவது ஊருத்விருத்தம் என்று அழைக்கப்படுகிறது.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# ஏலகாக்கிரீடிதம்



**ஏலகாக்கிரீடிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் தொண்ணூற்றேழாவது கரணமாகும்.  

வளைந்த வணங்கிய உடலமைப்போடு தல சஞ்சர பாதங்களால் தூக்கி அசைத்து, துள்ளி விழுவது ஏலகாக்கிரீடிதம் என்று அழைக்கப்படுகிறது.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# நிவேசம்



**நிவேசம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் தொண்ணூற்றாறாவது கரணமாகும்  

கைகளை மார்புக்கு நேராகப் பிடித்து,மார்பைத் தாழ்த்தி,மண்டல ஸ்தானமாக நின்று ஆடுவது நிவேசம் என்று அழைக்கப்படுகிறது.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# அவகித்தகம்



**அவகித்தகம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் தொண்ணூற்றைந்தாவது கரணமாகும்.  

ஜநிதத்தைப்போல நின்று,கைகளை மார்புக்கு நேரே மடக்கி,நெற்றி மார்பு இவற்றிற்கு நேராக முறையே பிடித்து,தளிர் ஒன்றுக் ஒன்று நேராக இருப்பதுபோலக் கைகளை அமைத்து மெதுவாக ஆடுவது அவகித்தகம் என்று அழைக்கப்படுகிறது.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# ஜநிதம்



**ஜநிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் தொண்ணூற்றி நான்காவது கரணமாகும்.  

காலை இருமருங்கும் வளைய வைத்து,வலது கையை முஷ்டி ஹஸ்தமாக மார்புக்கு நேரே பிடித்து இடதுகையை லதாஹஸ்தமாகத் தொங்க விடுவது  
ஜநிதம் என்று அழைக்கப்படுகிறது.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# தலஸங்கட்டிதம்



**தலஸங்கட்டிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் தொண்ணூற்று மூன்றாவது கரணமாகும்.  

கால்களைத் தோலாபாதமாக இருமருங்கும் வளைத்து வைத்து கைகளைப் பதாகை முத்திரையாகப் பிடித்து, கீழ் நோக்கி இரண்டையும் சேர்த்துப் பிடித்து நின்று,இடது கையை இடுப்பிலும் வலது கையை ஹம்சபட்சமாகவும் பிடித்துச் சுழன்று ஆடுவது தலஸங்கட்டிதம் என்று அழைக்கப்படுகிறது.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# உபசிருதகம்



**உபசிருதகம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் தொண்ணூற்றியிரண்டாவது கரணமாகும்.  

வளைந்த காலைத் தூக்கி ஆட்சிப்தசாரியை அமைத்து இடது பக்கமாகத் திரும்பி,கைகளைத் திரும்புவதால் உடலை வணங்கச் செய்து கைகளையும் லதாஹஸ்தமாகத் தொங்கவிட்டு நின்று ஆடுவது உபசிருதகம் என்று அழைக்கப்படுகிறது.  

## இவற்றையும் காண்க
- நடராசர்
- நடராச தத்துவம்
- சிவதாண்டவங்கள்
- பரதநாட்டியம்
- கரணங்கள்
- பரதமுனிவர்

## ஆதாரங்கள்
# உத்ருத்தம்



**உத்ருத்தம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டுக் கரணங்களில் தொண்ணூற்றொன்றாவது கரணமாகும்.  

பாதங்களை ஊன்றி முழங்கால், இடுப்பு என்பன திரும்பும்படியாக அமைத்து, கைகளையும் முறுக்கி நின்று ஆடுவது உத்ருத்தம் என்று அழைக்கப்படுகிறது.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# இனி அவன் (திரைப்படம்)


**இனி அவன்** என்பது 2012 ஆம் ஆண்டில் இலங்கையில் தயாரிக்கப்பட்ட ஒரு தமிழ்த் திரைப்படம். இத்திரைப்படத்தை பிரபல சிங்களத் திரைப்பட இயக்குநர் அசோக ஹந்தகம இயக்கியிருக்கிறார். முற்று முழுதாக யாழ்ப்பாணத்தில் படமாக்கப்பட்ட இந்தத் திரைப்படம் கான்ஸ் திரைப்படவிழா 2012, ரொறொண்டோ திரைப்பட விழா 2012, எடின்பரோ திரைப்பட விழா போன்ற பல உலகலாவிய முக்கிய திரைப்பட விழாக்களிலும் கலந்துகொண்டு வரவேற்பை பெற்றுக்கொண்டது. அது மட்டுமல்லாது சப்பானில் இடம்பெற்ற டோக்கியோ பன்னாட்டுத் திரைப்பட விழாவில் ஆசிய மற்றும் மத்திய கிழக்கு நாடுகளின் சிறந்த திரைப்படமாக நடுவர் குழாமால் தெரிவு செய்யப்பட்டு விருது வழங்கப்பட்டுள்ளது. இலங்கைத் திரையரங்குகளில் 2012 டிசம்பர் மாதம் 21ம் திகதி வெளியிடப்பட்டது. இலங்கை சினிமா வரலாற்றில் இலங்கையில் தயாரிக்கப்பட்ட ஒரு தமிழ்ப்படம் தமிழ். சிங்களம் என்ற வேறுபாடுகள் இல்லாது எல்லா திரையரங்குகளிலும் ஒரே நாளில் வெளியிடப்பட்டது இதுவே முதல்முறை.  

இனி அவன் திரைப்படம் 2009 முள்ளிவாய்க்கால் பேரழிவிற்கு இரண்டு ஆண்டுகளுக்குப் பின்னர் புனர்வாழ்வு முகாமிலிருந்து சமூகவாழ்க்கைக்கு திரும்பும் ஒரு முன்னாள் போராளியின் வாழ்க்கையினை மையமாக கொண்டு எடுக்கபட்டிருப்பது மாத்திரமலல்லாது யாழ்ப்பாணத்தின் இன்றைய நிலையினையும் எதிர்காலத்தில் தமிழர்களின் மத்தியில் ஏற்படப்போகும் பிரச்சனைகளையும் மிகநுணுக்கமான முறையின் கூறிச்சென்றிருக்கிறது. அத்தோடு முன்னாள் போராளிகளுக்கு அரசாங்கத்தால் வழங்கப்படும் புனர்வாழ்வு தொடர்பாகவும் இந்த திரைப்படம் கேள்வியெழுப்புகின்றது.  

## திரையிடப்பட்ட சில உலகத் திரைப்பட விழாக்கள்
- கான்ஸ் சர்வதேச திரைப்பட விழா 2012
- ஜிஜோஞ்சு சர்வதேச திரைப்பட விழா 2012
- ரொராண்டோ சர்வதேச திரைப்பட விழா 2012
- எடின்பரோ சர்வதேச திரைப்பட விழா 2012
- துபாய் சர்வதேச திரைப்பட விழா 2012
- ஹம்பேர்க் சர்வதேச திரைப்பட விழா 2012
- டோக்கியோ சர்வதேச திரைப்பட விழா 2012
- பெங்களுர் சர்வதேச திரைப்பட விழா 2012
- ஹனோய் சர்வதேச திரைப்பட விழா 2012
- ஆசிய பசுபிக் திரை விருது விழா 2012
# வாழ்த்து (புறநானூற்றுத் துறை)

வாழ்த்து என்னும் துறையைச் சேர்ந்த பாடல் புறநானூற்றுத் தொகுப்பில் ஒன்றே ஒன்று உள்ளது. இந்தத் துறை புறநானூற்றில் பாடாண் திணையில் வருகிறது.  
## இலக்கணம்
தொல்காப்பியம் ‘புறநிலை வாழ்த்து’ என்னும் துறையைக் குறிப்பிடுகிறது. புறப்பொருள் வெண்பாமாலையும் இதனைக் குறிப்பிட்டு பாட்டுடைத் தலைவனை வழிபடு தெய்வம் காக்கவேண்டும் என வேண்டுவது என விக்குகிறது. இது புறநானூற்றில் குறிப்பிடப்பட்டுள்ள ‘வாழ்த்து’ என்னும் துறைக்குப் பொருந்தி வரவில்லை.  
## இலக்கியம்
இரவலர்கள் தங்கள் முரசங்களை ஊர்மன்றத்துப் பலாமரத்தில் மாட்டிவிடுவார்களாம். அதனைக் குரங்கு அடிக்குமாம். அந்த ஒலியை இடி என்று எண்ணி மயில் ஆடுமாம். ஆய் அரசனின் இத்தகைய பொதியமலைப் பகுதிக்கு ஆடுமகள் செல்லலாம். மன்னர்கள் பையெடுத்துச் செல்ல முடியாது – என்று இத் துறை குறிப்பிடப்பட்டுள்ள உறையூர் ஏணிச்சேரி முடமோசியார் பாடல் சொல்கிறது.  
## அடிக்குறிப்பு
# வாழ்த்தியல்

**வாழ்த்தியல்** என்னும் துறையைச் சேர்ந்த பாடல்கள் புறநானூற்றுத் தொகுப்பில் 12 உள்ளன. இந்தத் துறை புறநானூற்றில் பாடாண் திணையில் வருகிறது.  
1. இமயம், பொதியில் மலைகள் போல் வாழ்க.
1. மனைவியோடு மகிழ்ந்து வாழ்க.
1. குளுமை தரும் மதியம் பொலவும், ஒளி தரும் ஞாயிறு போலவும் வாழ்க.
1. மதம் பிடித்த யானைமீதிருப்பவன் நோயிலனாகத் திரும்புக.
1. சிவபெருமான் போல நிலைபெறுக.
1. பகைவனிடம் மேம்படுவாயாக.
1. மேகம் பொழியும் மழைத்துளிகளைக் காட்டிலும் பல்லாண்டுகள் வாழ்க.
1. நிலம் உள்ளவரை வாழ்க.
1. கடல் போன்ற படையுடன் வாழ்க.
1. மழைமேகம் போல் வாழ்க.
1. வேண்டியது நல்கும் தாள் வாழ்க.
1. பொருநை ஆற்று மணலினும் பல்லாண்டு வாழ்க.
## அடிக்குறிப்பு
# ஞெலிகோல்


**ஞெலி** என்னும் சொல் தீப்பற்றி எரிதலைக் குறிக்கும். **ஞெலிகோல்** என்பது தீக்கடைக்கோல். (sticks for producing fire by friction) இதன் பயன்பாட்டைச் சங்க இலக்கியங்கள் குறிப்பிடுகின்றன. ஞெகிழ், ஞெகிழி என்னும் சொற்கள் இதனோடு தொடர்புடையன.  
- மாடு மேய்க்கும் இடையன் கையால் முயன்று தீக்கடைக்கோலின் உதவியால் தீ மூட்டினான். அந்த்த் தீயின் உதவியால் காட்டு மூங்கில் துண்டில் துளை செய்து புல்லாங்குழல் செய்தான். அதில் பாலைப்பண் பாடி மேயும் மாடுகளை மகிழ்வித்தான்.
- இடையன் தன் ஞெலிகோலை மழையில் நனையாமல் இருக்கத் தோல் பையில் கலப்பை அதள் போட்டுச் சுருக்கிக்கொண்டான்.
- புலி களிற்றைக் கொன்று உண்டது போக விட்டுவிட்டுச் சென்ற மிச்சத்தைக் காட்டில் வாழும் பழங்குடி மக்கள் கோத்து உப்புக்கண்டம் போட்டு வைப்பார்கள். மிச்சத்தை உப்பு விற்க வரும் உமணர்களுக்கு ஞெலிகோலால் தீ மூட்டிச் சுட்டுத் தருவார்கள்.
- அதியமான் அரண்மனையில் இருக்கும்போது வீட்டுக் கூரையில் செருகி வைத்திருக்கும் ஞெலிகோல் போன்றவன். போருக்குச் சென்றால் அது பற்றவைத்த தீ போன்றவன்.
## அடிக்குறிப்பு
# ஞெகிழி


**ஞெலி** என்னும் சொல் தீப்பற்றி எரிதலைக் குறிக்கும்.  

**ஞெலிகோல்** என்பது தீக்கடைக்கோல். (sticks for producing fire by friction)  

ஞெகிழிதழ்க் கோடல் என்னும்போது **ஞெகிழ்** என்னும் சொல்லும் தீயை உணர்த்துவதைத் காணலாம்.  

இந்த ஞெகிழ் என்னும் சொல்லின் வழிப் பிறந்தது **ஞெகிழி** Woodgas flare என்னும் தீப்பந்தத்தைக் குறிக்கும் சொல்.  
## அடிக்குறிப்பு
# ப்ரியா (புதினம்)



**ப்ரியா**, சுஜாதாவால் எழுதப்பட்டு குமுதம் இதழில் தொடர்கதையாக வந்தது. பின்னர் கிழக்குப் பதிப்பகத்தால் புத்தகமாக வெளியிடப்பட்டது.  

## கதைக் கரு
ப்ரியா என்னும் நடிகை படப்பிடிப்புக்காக லண்டன் செல்கிறாள். அவளுக்குப் பாதுகாப்பாக வக்கீல் கணேஷை அனுப்புகிறார் அவளின் கணவர் ஜனார்தன். லண்டனில் கடத்தப்படுகிறாள் ப்ரியா. ஏன் அவளைக் கடத்தினார்கள் யார் கடத்தினார்கள் கணேஷ் அதை கண்டுபிடித்து ப்ரியாவை மீட்டாரா என்று செல்லும் விறுவிறுப்பான கதை.  

## கதை மாந்தர்கள்
- கணேஷ்
- வசந்த்
- ப்ரியா
- ஜனார்தன்
- ஷா
- பரத்குமார்
- சங்கரன்
- ஹெண்டெர்சன்
- சார்லஸ் ரோவான் மற்றும் பலர்.

## திரைப்படமாக
இக்கதை ப்ரியா என்ற இதே பெயரில் 1978 ஆம் ஆண்டு திரைப்படமாக எடுக்கப்பட்டது. எஸ். பி. முத்துராமன் இயக்கத்தில் வெளிவந்த இத்திரைப்படத்தில் ரஜினிகாந்த், ஸ்ரீகாந்த், ஸ்ரீதேவி மற்றும் பலர் நடித்திருந்தனர்.
# அனிதா - இளம் மனைவி (புதினம்)



**அனிதா - இளம் மனைவி**, சுஜாதாவால் எழுதப்பட்டு 1971-இல் குமுதம் இதழில் தொடர்கதையாக வந்தது. பின்னர் கிழக்குப் பதிப்பகத்தால் புத்தகமாக வெளியிடப்பட்டது.  

## கதைக் கரு
ஒரு பெரும் பணக்காரரின் இரண்டாம் மனைவியைச் சுற்றி நிகழும் மர்ம சம்பவங்கள், அந்த பணக்காரரின் மகளுக்கும் இரண்டாம் மனைவிக்கும் வரும் பிரச்சினைகள், இவற்றால் வக்கீல் கணேஷை அணுகுகின்றனர். அந்த மர்மங்களின் முடிச்சை கணேஷ் விடுவித்தாரா என்று செல்லும் கதை.  

## கதை மாந்தர்கள்
- கணேஷ்
- அனிதா
- இன்ஸ்பெக்டர் ராஜேஷ்
- ஆர்.கே.ஷர்மா
- பாஸ்கர்
- கோவிந்த்
- மோனிக்கா ஷர்மா மற்றும் பலர்.

## திரைப்படமாக
சுஜாதாவின் இப்புதினம் இது எப்படி இருக்கு என்ற பெயரில் 1978 ஆம் ஆண்டு திரைப்படமாக எடுக்கப்பட்டது. ஆர். பட்டாபிராமன் இயக்க, இளையராஜா இசையமைப்பில் வெளிவந்த இத்திரைப்படத்தில் ஜெய்சங்கர், ஸ்ரீதேவி மற்றும் பலர் நடித்திருந்தனர்.
# புதுமைப்பித்தன் சிறுகதைகள்



**புதுமைப்பித்தன் சிறுகதைகள்** என்னும் நூல் ஒரு சிறுகதைத் தொகுப்பாகும். இந்நூலின் தொகுப்பாசிரியர் மீ. ப. சோமசுந்தரம். இத்தொகுப்பில் புதுமைப்பித்தனின் 16 சிறுகதைகள் உள்ளன. இதனை இந்தியாவைச் சேர்ந்த நேஷனல் புக் டிரஸ்ட் டிரஸ்ட் வெளியிட்டுள்ளது. இதன் முதல் பதிப்பு 1976-ஆம் ஆண்டு வெளியானது.  

## இடம்பெற்றுள்ள சிறுகதைகள்
1. *சாப விமோசனம்*
1. *பால்வண்ணம் பிள்ளை*
1. *ழ*
1. *ஞானக்குகை*
1. *உபதேசம்*
1. *அன்று இரவு*
1. *வாடாமல்லிகை*
1. *கருச்சிதைவு*
1. *ஒருநாள் கழிந்தது*
1. *பொன்னகரம்*
1. *நினைவு ப் பாதை*
1. *நியாயம்*
1. *சிற்பியின் நகரம்*
1. *காஞ்சனை*
1. *கடவுளும் கந்தசாமிப் பிள்ளையும்*
1. *சாமியாரும் குழந்தையும் சீடையும்*

## இவற்றையும் காண்க
- **புதுமைப்பித்தன் கதைகள் (நூல்)**
# அட்சர சக்தி பீடங்கள்

**அட்சர சக்தி பீடங்கள்,** சமஸ்கிருத மொழியில் உள்ள 51 அட்சரங்களை மையமாகக் கொண்ட 51 சக்தி கோவில்களாகும். "அட்சர சுந்தரி" என்று இறைவியான சக்தி இதனால் வழங்கப்படுகிறார்.  

## 51 எழுத்துகள் தோற்றிய கதை

சனத்குமாரர் பிரம்மபுத்திரர் சதச்ருங்க மலையில் சதாசிவனை நோக்கித் தவம் செய்தார். அவருடைய தவத்தால் மகிழ்ந்த சிவன் ரிஷபாரூடராக தோன்றினார். ஆனாலும் ஆழ்ந்த தியானத்திலிருந்து சனத்குமாரர் கண் விழித்துப் பார்க்கவில்லை. அவரை எழுப்ப சிவன் தன் கையிலுள்ள டமருகத்தை (உடுக்கை) வேகமாய் ஆட்டினார். சனத்குமாரர் கண்விழித்துச் சிவனடி பணிந்தார். இதனை சிவமகா புராணம் சொல்கிறது. அந்த உடுக்கையிலிருந்து "டம்டம்' என்று எழுந்த நாதமே சமஸ்கிருதத்தின் 51 எழுத்துகளாயின என்றும், இவை பாரத தேசத்தின் 51 இடங்களில் எரிநட்சத்திரம்போல் தெறித்து விழுந்தன என்றும் பக்தர்களால் நம்பப்படுகிறது. அவையே "அ' முதல் "க்ஷ' வரையிலான 51 எழுத்துகளாகும்.  

## அட்சர தேவி பெயர்கள்
1. அமிர்தா தேவி
1. ஆகர்ஷணீ தேவி
1. இந்திராணி தேவி
1. ஈஷிணி தேவி
1. உமா தேவி
1. ஊர்த்வகேஷி தேவி
1. ருத்திதாயீ தேவி
1. ரூகார தேவி
1. லுகார தேவி
1. லூகார தேவி
1. ஏகபாத தேவி
1. ஐஷ்வர்யாத்மிகா தேவி
1. ஓம்கார தேவி
1. ஔஷதா தேவி
1. அம்பிகா தேவி
1. அக்ஷரா தேவி
1. காராத்ரி தேவி
1. கண்டிதா தேவி
1. காயத்ரி தேவி
1. கண்டாக்ர்ஷிணி தேவி
1. டார்ணா தேவி
1. சாமுண்டா தேவி
1. சயார்தா தேவி
1. ஜயா தேவி
1. ஜங்காரிணி தேவி
1. ஞானரூபா தேவி
1. டங்கஹஸ்தா தேவி
1. டங்காரிணி தேவி
1. டாமரி தேவி
1. டங்காரிணீ தேவி
1. ணார்ணீ தேவி
1. தமஸ்யா தேவி
1. ஸ்தாண்வீ தேவி
1. தாக்ஷாயணி தேவி
1. தத்யா தேவி
1. நார்யா தேவி
1. பார்வதி தேவி
1. பட்காரிணி தேவி
1. பந்தினி தேவி
1. பத்ரகாளி தேவி
1. மகாமாயா தேவி
1. யக்ஷஸ்வினி தேவி
1. ரக்தா தேவி
1. லம்போஷ்டி தேவி
1. வரதா தேவி
1. திரு தேவி
1. ஷண்டா தேவி
1. சரஸ்வதி தேவி
1. ஹம்ஸவதி தேவி
1. பந்தமோகினி தேவி
1. க்ஷமா தேவி

ஒவ்வொரு தேவிக்கும் தனித்தனியாக தலம், அங்கம், அங்கதேவி பெயர், பைரவர் என்று உள்ளது.  

## உச்சாத்துணை

51 அட்சர சக்தி பீடங்கள் நூல் - நாகராஜ சர்மா
# குலோத்துங்கன் உலா

ஒட்டக்கூத்தரால் பாடப்பட்ட நூல் மூவருலா. இதன் இரண்டாம் உலா குலோத்துங்க சோழன் உலா. முதல் உலா விக்கிரம சோழன் உலா இரண்டாம் உலா அவன் மகன்மீது பாடப்பட்ட குலோத்துங்க சோழன் உலா. இவன் இரண்டாம் குலோத்துங்கன் என வரலாற்றில் காணப்படுபவன். மூன்றாம் உலா இவன் மகன் இரண்டாம் இராசராசன் மீது பாடப்பட்ட இராசராசன் உலா.  

இந்த நூல் உலா நூல் இலக்கண முறைப்படி அமைந்துள்ளது. 387 கண்ணிகளால் ஆனது. இவன் தில்லையில் செய்த திருப்பணிகள் 21 கண்ணிகளில் கூறப்படுகின்றன.  

சோழமன்னர் எல்லாரும் கருநிற மேனி உடையவர்கள். இந்தக் குலோத்துங்கனின் மேனி நிறத்துக்கு ஏற்ப நீலநிற ஆடை, நீல மணி முதலானவற்றைப் புனைந்துகொண்டு அவன் உலா வரும்போது வந்து நின்றாள் என்று இந்த நூலின் சில கண்ணிகளில் கூறப்பட்டுள்ளன.  

இவன் தில்லைத் திருமுன்றில் இருந்த திருமால் சிலையைக் கடலில் எறிந்தான் என்பர்.  

தில்லைத் திருமன்ற முன்றில் சிறுதெய்வத்  

தொல்லைக் குறும்பு தொலைத்தெடுத்து  

என இந்நூலில் வரும் கண்ணி இச் செய்தியைக் குறிப்பிடுகிறது.  

இந்த நூலுக்குக் குலோத்துங்க சோழன் உலா உரை என்றும் பழைய உரை ஒன்று உண்டு. இந்தப் பழைய உரையின் பெருமையால் மூவருலாவில் இந்த உலா சிறப்பு மிக்கது என்பதை உணரமுடிகிறது.  

## காண்க
- மூவருலா

## கருவிநூல்
- மு. அருணாசலம், தமிழ் இலக்கிய வரலாறு, முதல் பாகம், பதிப்பு 2005

## அடிக்குறிப்பு
# தமிழை ஆட்சிமொழியாகக் கொண்ட நாடுகளின் பட்டியல்



தமிழை (*Tamil*) ஆட்சிமொழியாகக் கொண்ட நாடுகளும், தமிழ்ப் பண்பாட்டைக் கொண்டுள்ள நாடுகளும் பட்டியலிடப் படுகின்றன.  

உலகின் பழைமையான மொழிகளுள் தமிழும் ஒன்று.பேசுபவர்களின் எண்ணிக்கையில் பதினைந்தாவது இடத்தில் உள்ளது. பழந்தமிழ் மொழியில் இருந்தே தெலுங்கு, கன்னடம், மலையாளம் ஆகிய மொழிகள் பிரிந்து சென்றதாக ஆய்வாளர்கள் கூறுவர்.  

உலக மக்கட்தொகையில் ஒரு விழுக்காட்டினர் தமிழ் பேசுபவர்கள் ஆவர். தமிழைத் தாய்மொழியாகப் பேசுபவரும், தமிழ்நாடு மற்றும் ஈழத்தில் தமிழ் மக்களோடு சேர்ந்து வாழ்ந்து தமிழில் பேசி வாழ்பவரும் உள்ளனர்.  

தமிழ் பழங்காலத்தில் சீனா, எகிப்து, கம்போடியா, இந்தோனேசியா, தாய்லாந்து ஆகிய நாடுகளில் பரவியிருந்தன என்பதற்கான ஆதாரங்கள் இந்நாடுகளில் கண்டெடுக்கப்பட்ட தமிழ்க் கல்வெட்டுகள் மூலம் அறியலாாம்.  

பதினெட்டாம் நூற்றாண்டின் இறுதியில், பிரித்தானியரும், பிரெஞ்சுக்காரரும் தமிழர்களை ஆசியாவின் பிற பகுதிகளுக்கும், ஆப்பிரிக்க நாடுகள் பலவற்றிற்கும் விவசாயம் புரிய அழைத்துச் சென்றனர். மேலும் பல்வேறு காரணங்களுக்காக தமிழர்கள் இன்று உலகம் முழுவதும் குடிபெயர்ந்து வாழ்கிறார்கள்.  

தற்போது மலேசியாவில் மட்டும் பத்து லட்சம் தமிழர்கள் வாழ்கின்றனர். இடம்பெயர்ந்த நாடுகளில் இருக்கும் தமிழ் மக்களும் அந்நாடுகளில் இம்மக்கள் செய்த அரசியல் மற்றும் விடுதலைப் போராட்டப் பங்களிப்புகளும் அளப்பறியாதது ஆதலாால் தமிழ் மொழி மற்ற சில நாடுகளின் ஆட்சி மொழிகளுள் ஒன்றாக உள்ளது.  

# ஆட்சிமொழி

## நாடுகள்
**தமிழை ஆட்சிமொழியாகக் கொண்ட நாடுகள் (சட்டத்தின்படி)**

| இந்தியா | ஆசியா | 66,742,402 |
| --- | --- | --- |
| ஆசியா | 650,184 |  |
| ஆசியா | 5,065,930 | } |

## நாட்டின் பகுதிகள்

| அந்தமான் நிக்கோபார் தீவுகள் | ஆசியா | ஒன்றியப் பிரதேசம் |  |
| --- | --- | --- | --- |
| பாண்டிச்சேரி | ஆசியா | ஒன்றியப் பிரதேசம் |  |
| தமிழ்நாடு | ஆசியா | மாநிலம் | } |

## அங்கீகரிக்கப்படாத பகுதிகள்

| காரைக்கால் | தனி ஒன்றியப் பிரதேசமாகக் கோருகிறது. | } |
| --- | --- | --- |

## முன்பு தமிழ் அலுவலக மொழியாக இருந்த பகுதி(கள்)
| அரியானா | அரியானாவில் தமிழ் அலுவலக மொழியாக இந்தி மாற்றப்படும் வரை இருந்தது. |
| --- | --- |

## தமிழை அலுவலக மொழியாகக் கொண்ட பன்னாட்டு நிறுவனங்கள்
- தென்கிழக்காசிய நாடுகளின் கூட்டமைப்பு

# பண்பாட்டு மொழி
மேற்கூறிய நாடுகள் தவிர சில நாடுகளில் தமிழ் ஒரு பண்பாட்டு மொழியாக உள்ளது.  

**ஆபிரிக்கா**

| இறீயூனியன் | ஆப்பிரிக்கா |
| --- | --- |
| ஆப்பிரிக்கா |  |
| வட அமெரிக்கா | } |

இந்தியாவிலும் ஐக்கிய நாடுகள் அவையிலும் ஆட்சிமொழியாகத் தமிழை ஏற்குமாறு கோரப்பட்டுள்ளது.  

## மேலும் பார்க்கவும்
- தமிழர்
- தமிழ் மொழி பேசும் மக்கள் தொகை நாடுகள் வாரியாக
- தமிழ் மொழி பேசும் மக்கள்தொகை நகரங்கள் வாரியாக
- புவியில் தமிழ் மக்களின் பரம்பல் அட்டவணை
- புலம்பெயர் தமிழர்
- பிற மொழிகளில் உள்ள தமிழ் கடன்சொற்கள்
# ஆகர்ஷணீ தேவி


**ஆகர்ஷணீ தேவி,** அட்சர சக்தி பீடங்களின் இரண்டாவது சக்தி வடிவமாகும். இந்த தேவியை அதர்விணீ தேவி என்றும் அழைப்பர். மனித பெண்ணின் உடலைப் போன்று இந்த தேவியின் வடிவம் காணப்படுகிறது. இந்த தேவியின் அங்கமாக தனமும், பைரவராக காலபைரவரும் குறிப்பிடப்படுகிறார்கள். மேலும் விசாலாட்சி என்று இந்த தேவி அழைக்கப்படுகிறாள்.  

சமஸ்கிருத எழுத்தான "ஆ" எனும் அட்சரம் இந்த தேவியைக் குறிக்கிறது. இந்தியாவின் வாரணாசி நகரில் இந்த தேவிக்கான தலம் அமைந்துள்ளது.
# மிகச்சிறிய உயிரினங்கள்

உலகின் **மிகச்சிறிய உயிரினங்கள்** எவை என்பதனை அவற்றின் அளவை விளக்கக்கூடிய நீளம், உயரம், திணிவு போன்ற பல்வேறு அம்சங்களைக் கொண்டு தீர்மானிக்கலாம். இதுவரை மிகச்சிறிய உயிரினத்தை அறிவிப்பதில் அறிவியலாளர்களிடையில் உடன்பாடில்லை. ஏனெனில் இன்னும் பல உயிரினங்கள் கண்டறியப்படாது இருக்கலாம். உயிரினங்களைப் பாகுபடுத்துவதிலும், குறிப்பாக தீ நுண்மத்தை (virus) உயிருள்ளதா அல்லது உயிரில்லாததா என பாகுபடுத்துவதில், அறிவியலாளர்களிடையில் பல கருத்து வேறுபாடுகள் உள்ளன.  

தீ நுண்மத்தைத் தவிர்த்து *Mycoplasma genitalium* என்ற பக்டீரியாவே இதுவரை கண்டறியப்பட்ட மிகச்சிறிய உயிரினமாகும்.  

## மிகச்சிறிய நுண்ணங்கிகள்

### மிகச்சிறிய தீ நுண்மம்(வைரசு)

அறிவியலாளர்கள் பலர் தீ நுண்மத்தை உயிரினமாகக் கருதுவதில்லை. ஏனெனில் இது கலக்கட்டமைப்பைக் கொண்டிராமையாலும் தனக்குத் தானே அனுசேபச் செயற்பாட்டை மேற்கொள்ள முடியாமையாலுமாகும். சில அறிவியலாளர்கள் இதனை உயிரினங்களுள் அடக்குவர். இதன்படி உலகில் இதுவரை கண்டறியப்பட்டுள்ள மிகச்சிறிய தீ நுண்மம் போர்ஸைன் சேர்கோவைரஸ் ஆகும்.  

### *Mycoplasma genitalium*

இதுவே இதுவரை ஏற்றுக்கொள்ளப்பட்ட மிகச்சிறிய உயிரினமாகும். இது சில குரங்கு வகைகளின் சுவாசத்தொகுதில் வாழ்வதாகும். இது 200 தொடக்கம் 300&nbsp;nm(நனோ மீற்றர்) நீளமானது. இது ஏனைய பக்றீரியாக்களை விட மிகச்சிறியதாகும்.  

### மிகச்சிறிய மெய்க்கருவுயிரி

பிராஸினோபைற்று அல்கா வகையின் ஒஸ்றியோகொக்கஸ் இன அல்காவே உலகில் இதுவரை அறியப்பட்ட மிகச்சிறிய மெய்க்கருவுயிரி ஆகும். இது 0.8 μm (மைக்ரோ மீற்றர்) மட்டுமே நீளமுடையது.  

## மிகச்சிறிய விலங்குகள்

### மிகச்சிறிய மூட்டுக்காலி

உலகில் மிகச்சிறிய மூட்டுக்காலியாக *Stygotantulus stocki* என்ற ஒட்டுண்ணி உயிரினம் விளங்குகின்றது. இது 94&nbsp;µm (0.0037 அங்குலம்) நீளமானதேயாகும். இது கிறஸ்டேசியன் (crustacean) என்ற இறால்கள் போன்ற உயிரினக் கூட்டத்தில் அடங்குவதாகும்.  

#### மிகச்சிறிய பூச்சி

*Dicopomorpha echmepterygis* என்ற ஒட்டுண்ணி குளவி வகையின் ஆணினமே மிகச்சிறிய பூச்சியாகும். இது 139 μm அளவே நீளமுடையது. இதன் பெண்ணினம் 40 சதவீதம் பெரியதாகும்.  

### மிகச்சிறிய முள்ளந்தண்டுளி

'' இனத்தவளை. இதுவே உலகின் மிகச்சிறிய முள்ளந்தண்டுளியாகும்.]]  

இதுவரை அறியப்பட்ட மிகச்சிறிய முள்ளந்தண்டுளி *Paedophryne amauensis* என்ற பபுவா நியுகினியில் காணப்படும் தவளையினமாகும். இது 7.0 தொடக்கம் 8.0&nbsp;mm நீளத்தைக் கொண்டதாகும்.  

## மிகச்சிறிய தாவரம்
### மிகச்சிறிய பூக்குந்தாவரம்

"டக்வீட்ஸ்" என்ற வொல்ஃபியா இனத்தாவரமே மிகச்சிறிய பூக்குந்தாவரமாகும். இதன் அதிகூடிய நிறை 150 மைக்ரோ கிராம்களாகும். இது 300&nbsp;µm அளவே நீளமுடையது.
# புதுமைப்பித்தன் கதைகள்


**புதுமைப்பித்தன் கதைகள்** என்னும் நூல் ஒரு சிறுகதைத் தொகுப்பாகும். இந்நூலின் தொகுப்பாசிரியர் எம். வேதசகாயகுமார். புதுமைப்பித்தன் பதிப்பகத்தார் வெளியிட்டுள்ளனர். இத்தொகுப்பு புதுமைப்பித்தனின் 103 சிறுகதைகளைக் கொண்ட முழுமையான தொகுப்பாகும். இதன் முதல் பதிப்பு 2002-ஆம் ஆண்டும் மறுபதிப்பு 2008-ஆம் ஆண்டும் வெளியிடப்பட்டது.  

இந்நூல் புதுமைப்பித்தனின் மனைவி கமலா விருத்தாசலத்துக்கு அர்ப்பணிக்கப்பட்டுள்ளது. *புதுமைபித்தன் கதைகள் - சில ஆய்வுக் குறிப்புகள்* எனத் தலைப்பிடப்பட்ட ஆசிரியரின் முன்னுரை புதுமைப்பித்தனின் கதைகளை அடையாளங்காண எடுத்துக் கொள்ளப்பட்ட முயற்சிகளையும் ஆதாரங்களையும் விளக்குகிறது.  

## 103 சிறுகதைகள்
### 1-25
- *சாளரம்*
- *ஆற்றங்கரைப் பிள்ளையார்*
- *சங்குத்தேவனின் தர்மம்*
- *பொன்னகரம்*
- *திருக்குறள் செய்த திருக்கூத்து*
- *கட்டில் பேசுகிறது*
- *மோட்சம்*
- *ராமநாதனின் கடிதம்*
- *காளி கோவில்*
- *உணர்ச்சியின் அடிமைகள்*
- *நிகும்பலை*
- *நியாயம்*
- *கவந்தனும் காமனும்*
- *புதிய நந்தன்*
- *செல்வம்*
- *இது மிஷின்யுகம்*
- *ஒப்பந்தம்*
- *தனி ஒருவனுக்கு*
- *திறந்த ஜன்னல்*
- *பறிமுதல்*
- *அகல்யை*
- *தெரு விளக்கு*
- *கடிதம்*
- *நல்ல வேலைக்காரன்*
- *நன்மை பயக்குமெனின்*

### 26-50
- *சித்தம் போக்கு*
- *தியாகமூர்த்தி*
- *கண்ணன் குழல்*
- *பயம்*
- *வாடா மல்லிகை*
- *கொடுக்காய்ப்புளி மரம்*
- *நம்பிக்கை*
- *புதிய ஒளி*
- *கனவுப் பெண்*
- *சாயங்கால மயக்கம்*
- *தேக்கங் கன்றுகள்*
- *பித்துக்குளி*
- *இரண்டு உலகங்கள்*
- *புதிய கந்த புராணம்*
- *குப்பனின் கனவு*
- *பாட்டியின் தீபாவளி*
- *ஆண்மை*
- *கடவுளின் பிரதிநிதி*
- *கோபாலய்யங்காரின் மனைவி*
- *கொலைகாரன் கை*
- *சணப்பன் கோழி*
- *சமாதி*
- *மாயவலை*
- *பால்வண்ணம் பிள்ளை*
- *அந்த முட்டாள் வேணு*

### 51-75
- *இலக்கிய மம்ம நாயினார் புராணம்*
- *கொன்ற சிரிப்பு*
- *செவ்வாய் தோஷம்*
- *நொண்டி*
- *இந்தப்பாவி*
- *கருச்சிதைவு*
- *சொன்ன சொல்*
- *வழி*
- *வெளிப்பூச்சு*
- *கோபாலபுரம்*
- *’பூசணிக்காய்’ அம்பி*
- *சாமாவின் தவறு*
- *கலியாணி*
- *துன்பக் கேணி*
- *டாக்டர் சம்பத்*
- *சிற்பியின் நகரம்*
- *ஞானக்குகை*
- *வாழ்க்கை*
- *புதிய கூண்டு*
- *பிரம்ம ராக்ஷஸ்*
- *விநாயகர் சதுர்த்தி*
- *ஒருநாள் கழிந்தது*
- *பொய்க்குதிரை*
- *வேதாளம் சொன்ன கதை*
- *மனித இயந்திரம்*

### 76-103
- *காலனும் கிழவியும்*
- *நாசகாரக் கும்பல்*
- *நினைவுப் பாதை*
- *?*
- *நியாயந்தான்*
- *உபதேசம்*
- *புரட்சி மனப்பான்மை*
- *அபிநவ ஸ்நாப்*
- *மனக்குகை ஓவியங்கள்*
- *விபரீத ஆசை*
- *சாமியாரும் குழந்தையும் சீடையும்*
- *மகாமசானம்*
- *காஞ்சனை*
- *செல்லம்மாள்*
- *சாப விமோசனம்*
- *கட்டிலை விட்டிறங்காக் கதை*
- *கடவுளும் கந்தசாமிப்பிள்ளையும்*
- *சுப்பையா பிள்ளையின் காதல்கள்*
- *சித்தி*
- *சிவசிதம்பர சேவுகம்*
- *நிசமும் நினைப்பும்*
- *எப்போதும் முடிவிலே இன்பம்*
- *நிர்விகற்ப சமாதி*
- *அன்று இரவு*
- *கபாடபுரம்*
- *படபடப்பு*
- *அவதாரம்*
- *கயிற்றரவு*

## இவற்றையும் காண்க
- புதுமைப்பித்தன் சிறுகதைகள்
# இந்தியாவில் வங்கி விடுமுறை


**இந்தியாவில் வங்கி விடுமுறை** என்பது வங்கிகள் மற்றும் இதர நிதி நிறுவனங்களுக்கு அறிவிக்கப்படும் ஒரு பொது விடுமுறையாகும். அனைத்து பொது விடுமுறைகளும் வங்கி விடுமுறைகளாக வகைப்படுத்தப்படவில்லை. மத்திய/மாநில அரசுகள்/ஒன்றியப் பகுதி அரசுகளால், செலாவணி முறிச் சட்டம், 1881 இன் கீழ் வங்கி விடுமுறை மூலம் அறிவிக்கப்படுகிறது.  

இந்தியா ஒரு பல கலாச்சார மற்றும் பல சமயங்களைப் பின்பற்றும் மக்களைக் கொண்டுள்ளதால் தேசியரீதியான விடுமுறைகள் தவிர மாநிலங்கள் வாரியான சில விடுமுறைகளும் உள்ளது. மாநில அரசு ஒவ்வொரு ஆண்டும் பொது விடுமுறைகளை அறிவிக்கிறது.
# குஜ்ரால் திட்டம்

**குஜ்ரால் திட்டம்** என்பது ஐ. கே. குஜ்ராலால் உருவாக்கப்பட்ட வெளியுறவுக் கொள்கையாகும். தேவ கௌடா பிரதமர் பதவியில் இருந்த போது இவர் வெளியுறவுத் துறை அமைச்சராக இருந்தார். அப்போது இத்திட்டத்தை உருவாக்கினார். இந்தியாவின் மேற்கிலும் வடக்கிலும் பகைவர்கள் உள்ளதால் இந்தியாவின் மற்ற சிறிய அண்டை நாடுகளுடன் சண்டை சச்சரவு இல்லாமல் இருக்க வேண்டும் என்பதே இவர் இத்திட்டத்தை உருவாக்கியதற்கான முதன்மை காரணமாகும். இதில் 5 அம்சங்கள் உள்ளன.  

1. வங்காள தேசம், பூட்டான், மாலைத்தீவுகள், நேபாளம், இலங்கை முதலியவற்றுக்கு இந்தியா அந்த சிறிய நாடுகளால் திருப்பி செய்ய முடியாவிட்டாலும் அவ்வுதவியால் தனக்கு கேடு இல்லை எனும் போது உதவிகள் செய்யவேண்டும்.
1. எந்த தெற்காசிய நாடும் தன் ஆளுகைக்கு உட்பட்ட பகுதியை மற்ற தெற்காசிய நாட்டின் நலன்களுக்கு எதிராக பயன்படுத்த அனுமதிக்கக் கூடாது.
1. எந்த தெற்காசிய நாடும் இப்பகுதியில் உள்ள மற்ற நாடுகளின் உள்விவகாரங்களில் தலையிடக்கூடாது.
1. அனைத்து தெற்காசிய நாடுகளும் இப்பகுதியில் உள்ள மற்ற நாடுகளின் இறையாண்மையையும் அவற்றின் ஆளுகைக்கு உட்பட்ட பகுதிகளையும் மதித்து நடக்க வேண்டும்.
1. தெற்காசிய நாடுகளுக்கு உள்ளே ஏதாவது சிக்கல் வந்தால் அவற்றை இருதரப்பு பேச்சுவார்த்தையின் மூலம் அமைதியாக தீர்த்துக்கொள்ள வேண்டும்.

குஜரால் திட்டமும் அதற்கு அப்பாலும்
# சாங்கி தொழிற் பூங்கா


**சாங்கி தொழிற் பூங்கா** (*Changi Business Park*) சிங்கப்பூரின் கிழக்குப் பகுதியில் அமைந்துள்ள சாங்கி பகுதியில் அமைந்துள்ளது. 1997, யூலையில் 66 எக்டேர்களில் ஜேட்டிசி கார்ப்பரேசனால் நிறுவப்பட்டது. ஜூரோங் கிழக்கில் அமைந்துள்ள பன்னாட்டுத் தொழிற் பூங்காவிற்கு அடுத்ததாக அமைக்கப்பட்டது. சாங்கி தொழிற் பூங்காவில் பல விதமான வணிக, மென்பொருள் ஆராய்ச்சி மற்றும் வளர்ச்சிப் பிரிவுகள் உள்ளன. சாங்கி வானூர்தி நிலையத்திற்கு அருகில் அமைந்துள்ளது இப்பூங்கா. இதனால், போக்குவரத்துச் செலவுகள் குறைவாகின்றன. தென்கிழக்கு ஆசியாவின் பெரிய வியாபாரப் பூங்காவான சிங்கப்பூர் எக்சுப்போ இதற்கு அருகிலேயே அமைந்துள்ளது. இதில் மளிகைக் கடை, அலுவலகங்கள், உணவகங்கள் என வகைவகையான கட்டிடங்கள் அமைந்துள்ளன. யப்பானிய நிறுவனமான நகனோ கார்ப்பொரேசன் கட்டடப் பணியைச் செய்தது. முதலீட்டாளர்கள் ஜேட்டீசி கார்ப்பரேசன் நிறுவனத்திடம் நிலத்தைக் குத்தகைக்கு எடுத்து தேவையான கட்டமைப்புகளை செய்து கொள்ளலாம்.  

## வெளியிணைப்புகள்
- சாங்கி பிசினசு பார்க் பற்றிய தளம்
# முகுல் கேசவன்

*முகுல் கேசவன் (Mukul Kesavan)*' ஓர் இந்திய எழுத்தாளரும் கட்டுரையாளரும் ஆவார். தில்லிப் பல்கலைக்கழகத்தில் வரலாறும் கேம்பிரிட்சுப் பல்கலைக்கழகத்தில் மேற்படிப்பும் படித்தார். இவரது முதல் நூலான ”லுக்கிங் துரூ கிளாசு” பெரும் வரவேற்பைப் பெற்றது. தில்லியில் உள்ள ஜமியா மில்லியா இசுலாமியா கல்லூரியில் வரலாறு கற்பிக்கிறார். துடுப்பாட்டத்தில் அதிக ஈடுபாடு கொண்டவர்.  
தன் பார்வையில் இவ்விளையாட்டு பற்றிய கருத்தை எழுதுவார். . ஆங்கிலத்தில் எழுதப்படும் இதழான “சிவில் லைன்சு” என்னும் இதழில் துணை ஆசிரியாராகப் பணிபுரிகிறார்.  

## வாழ்க்கைக் குறிப்பு
இவரது தந்தையின் பணிநிமித்தம் காரணமாக தன் வாழ்நாளை தில்லியில் கழித்தார். இவர் இந்தியும் ஆங்கிலமும் பேசுவார். இவரது தந்தை மைசூரைச் சேர்ந்தவர். இவரது குடும்பத்தினர் பொதுவில் கன்னடமும், வீட்டில் தமிழும் பேசுவர். இவர்கள் நான்கைந்து மொழிகளைப் பேசும் திறன் பெற்றிருந்தனர். இவர் முன்னோர்கள் பல நூற்றாண்டுகளுக்கு முன்பே தமிழ்நாட்டில் இருந்து கருநாட்டகாவிற்கு குடிபெயர்ந்தனர் என்பதும் இவர் ஓர் தமிழர் என்பதும் குறிப்பிடத்தக்கன.  

## ஆக்கங்கள்
”த டெலிகிராப்” என்னும் இதழிலும் ”கிரிக் இன்ஃபோ”, “அவுட்லுக் எக்சுபிரசு” ஆகிய இணையதளங்களிலும் கட்டுரைகள் எழுதியுள்ளார்.  
துடுப்பாட்டம் பற்றி “மென் இன் ஒயிட்” என்னும் நூலையும் அதே பெயரில் கிரிகின்ஃபோவில் வலைப்பதிவுகளையும் எழுதினார். ”த அக்ளினசு ஆஃப் த இந்தியன் மேல் அண்டு அதர் புரொபொசிசன்சு” என்ற நூலை வெளியிட்டார். இந்நூலில் இந்தியத் திரைப்படங்கள், இந்திய நபர்கள், பயணக் கதைகள், அரசியல் கருத்துரைகள் எனப் பல தலைப்புகளில் எழுதியுள்ளார்.
# பாவினி நிறுவனம்


**பாரதிய நபிகியா வித்யுத் நிகம் லிமிடெட் .** (Bharatiya Nabhikiya Vidyut Nigam Ltd) அல்லது **பாவினி** (*BHAVINI*) 2004ஆம் ஆண்டில் சென்னையில் நிறுவப்பட்ட ஓர் இந்திய அரசுத்துறை நிறுவனமாகும். இந்திய அணுமின் கழகத்தை அடுத்து இந்திய அரசால் நாட்டின் மூன்று கட்ட அணுவாற்றல் திட்டத்தின் அங்கமான அனைத்து இரண்டாம் கட்ட வேக ஈனுலைகளின் கட்டமைப்பையும் இயக்கப்படுத்தலையும் தொடர்ந்த இயக்கத்தையும் கண்காணிக்க இந்த நிறுவனம் நிறுவப்பட்டுள்ளது.  

இந்திய அரசின் அணு ஆற்றல் துறையின் கீழ் இயங்கும் இந்த நிறுவனம் சென்னை அணுமின் நிலையத்தில் கட்டமைக்கப்பட்டு வரும் முதலுறு வேக ஈனுலையை (Prototype Fast Breeder Reactor ,PFBR) வணிக இயக்கத்திற்கு உட்பட்டபின் அதனை நிர்வகிக்கும் பொறுப்பு பாவினிக்குக் கொடுக்கப்படும்.  

## சான்றுகோள்கள்
# தாடி


**தாடி** (*beard*) என்பது மனிதர்களின் முகத்தில் கன்னம், நாடி, கழுத்து ஆகிய பகுதிகளில் வளரக்கூடிய முடி ஆகும். ஆண்களின் துணை பாலியல்புகளில் ஒன்றாக முகத்தில் மீசை, தாடி வளர்தல் கொள்ளப்படுகிறது. மீசையைப்போன்றே தாடியும் ஆண்களுக்கு கம்பீரமான தோற்றத்தைக் கொடுக்கும் ஒரு அடையாளமாகக் கருதப்படுகிறது.  

சவரம் செய்தபின் ஆண்களின் முகம் வசீகரமாக தோற்றமளிப்பதோடு உற்சாகமாய் இருப்பதாக உணர்வதால் சவரம் செய்யும் வழக்கம் தோன்றியது.  

சில சடங்கு, சம்பிரதாயங்களை முன்னிட்டு ஆண்கள் சவரம் செய்யக்கூடாது என சில சமயங்களில் கட்டுப்பாடுகள் உண்டு.  
ரஷ்யாவின் முதலாம் பீட்டர் அருட்பணியாளர்கள் நீண்ட தாடி வைத்துக் கொள்வதைக் கண்டித்தார் என உருசிய வரலாறு கூறுகிறது.  

காவலர்கள் தாடி வைத்துக்கொள்ள பல நாடுகளில் அனுமதி மறுக்கப்படுகிறது .
# குலோத்துங்கசோழன் பிள்ளைத்தமிழ்

குலோத்துங்கசோழன் பிள்ளைத்தமிழ் என்னும் நூல் ஒட்டக்கூத்தர் 12ஆம் நூற்றாண்டில் பாடிய நூல்களில் ஒன்று. இது முழுமையாகக் கிடைக்கவில்லை. சிதைந்து கிடந்த பாடல்களைச் செப்பம் செய்து பண்டிதர் உலகநாத பிள்ளை 1933இல் வெளியிட்டார். அந்தப் பதிப்பில் 103 பாடல்கள் உள்ளன. இவற்றில் இடையிடையே சில பாடல்களில் சில அடிகள் இல்லை. இந்த நூல் பாட்டியல் இலக்கண நூல்கள் கூறும் பிள்ளைத்தமிழ் இலக்கண நெறியில் 10 பருவங்களைக் கொண்டு உருவாக்கப்பட்டுள்ளது. இதில் உள்ள பருவங்களும் பாடல்களும்:  

1. காப்பு 11
1. செங்கீரை 11
1. தால் 11
1. சப்பாணி 11
1. முத்தம் 11
1. வாராணை 11
1. அம்புலி 12
1. சிறுபறை 7
1. சிற்றில் 11
1. சிறுதேர் 7

இந்தப் பாடல்கள் சந்தக்கவி விருத்தங்களாக உள்ளன.  
- குலோத்துங்கன் மீது ஒட்டக்கூத்தர் முதலில் உலா பாடினார். பின்னர் பிள்ளைத்தமிழ் பாடினார் என்று இந்த நூலைப்பற்றிப் பிற்காலச் சங்கரசோழன் உலா குறிப்பிடுகிறது.
- பெரியாழ்வார் பாடிய பிள்ளைத்தமிழ் இதற்கு முன்னோடி. அதற்குப் பின்னர் **முதன்முதலாகத்** தோன்றிய பிள்ளைத்தமிழ்ச் சிற்றிலக்கியம் இது.
- குலோத்துங்கனை இந்த நூல் ‘எதிலாப் பெருமாள்’, ‘அபயன்’ எனப் பலமுறை குறிப்பிடுகிறது. இவன் தில்லையில் செய்த திருப்பணியை ‘வேகம் நிரம்பு திருவீதி புலியூரில் செய்த பெருமாள்’ என்று இந் நூல் குறிப்பிடுகிறது. ஓரிடத்தில் மட்டும் இவனை இந் நூல் ‘இராசேந்திர சோழன்’ எனக் குறிப்பிடுகிறது.
- இந்தக் குலோத்துங்கனின் மெய்க்கீர்த்திகள் ‘பூ மன்னு’ என்னும் தொடரில் தொடங்குகின்றன. அதுபோலவே இந்த நூலும் ‘பூமன்னு பொழில் ஏழும்’ என்று தொடங்குகிறது.
- நூலில் வரும் பாடலடிக்கு எடுத்துக்காட்டு.
மல்லையில் வழங்குமிள வேறுமுது கஞ்சன்  
:வஞ்சவய வேறுபடி யத்தழுவு மல்லா  
முல்லையில் வெறுஞ்சில துழாய்கமழ் முகுந்தா  
:முன்பொருவ லம்புரி முழங்குமுகில் வண்ணா  
## கருவிநூல்
- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, முதல் பாகம், பதிப்பு 2005
## அடிக்குறிப்பு
# கௌசல்யா (நடிகை)



**கௌசல்யா** (பிறப்பு: டிசம்பர் 30, 1979, இயற்பெயர்: கவிதா சிவசங்கர், மாற்றுப்பெயர்: நந்தினி) தமிழ் மற்றும் மலையாளப் படங்களில் நடித்த, ஓர் இந்திய திரைப்பட நடிகை ஆவார். இவர் ஏறத்தாழ முப்பது தமிழ், கன்னட, தெலுங்கு, மலையாளத் திரைப்படங்களில் நடித்துள்ளார். இவர் பெங்களூரில் பிறந்தவர்.  

## நடிப்பு
**கௌசல்யா**, 1996 ஆம் ஆண்டு வெளியான மலையாளத் திரைப்படமான ஏப்ரல் 19 ல் பாலச்சந்திர மேனன் அவர்களால் அறிமுகப்படுத்தப்பட்டார். அடுத்த ஆண்டு, அவர் தனது முதல் தமிழ் படம் காலமெல்லாம் காதல் வாழ்க திரைப்படத்தில் நடித்தார். பல வெற்றிகரமான தமிழ் மற்றும் மலையாளம் திரைப்படங்களில் நடித்திருக்கிறார். பூவேலி திரைபடத்தில் அவரது நடிப்பிற்காக சிறந்த நடிகைக்கான பிலிம்பேர் விருதையும் பெற்றார். முன்னணி பாத்திரங்களில் தமிழ் மற்றும் மலையாளத்தில் 30 க்கும் மேற்பட்ட படங்களில் நடித்தார்.  

## திரைப்படங்கள்
| 1996 | *ஏப்ரல் 16* | மலையாளம் |  |
| --- | --- | --- | --- |
| 1997 | *காலமெல்லாம் காதல் வாழ்க* | தமிழ் |  |
| *நேருக்கு நேர்* | அகிலா | தமிழ் |  |
| 1998 | *சொல்லாமலே* | தமிழ் |  |
| *லேலம்* | கவுரி பார்வதி | மலையாளம் |  |
| *பிரியமுடன்* | பிரியா | தமிழ் |  |
| *ஜாலி* | அனிதா | தமிழ் |  |
| *பூவேலி* | மகாலக்சுமி | தமிழ் | சிறந்த நடிகைக்கான விருது |
| *உன்னுடன்* | தமிழ் |  |  |
| 1999 | *அயல் கதா எழுத்துக்கயனு* | பிரியதர்சினி | மலையாளம் |
| *தாச்சிலேடத்து துஞ்சன்* | உசா | மலையாளம் |  |
| *ஆசையில் ஒரு கடிதம்* | தமிழ் |  |  |
| *பஞ்சதர சிலகா* | தெலுங்கு |  |  |
| *அல்லுடு காரு வச்சரு* | தெலுங்கு |  |  |
| 2000 | *வானத்தைப் போல்* | தமிழ் |  |
| *ஏழையின் சிரிப்பில்* | கவுசல்யா | தமிழ் |  |
| *தை பொறந்தாச்சு* | கீதா | தமிழ் |  |
| *ராஜ காளியம்மன்* | மீனா | தமிழ் |  |
| *சந்தித்த வேளை* | அகல்யா | தமிழ் |  |
| *ஜேம்சு பாண்டு* | கவுசல்யா | தமிழ் |  |
| *குபேரன்* | கவிதா | தமிழ் |  |
| *இளையவன்* | தமிழ் |  |  |
| 2001 | *மனதைத் திருடிவிட்டாய்* | இந்து | தமிழ் |
| *குங்குமப் பொட்டுக் கவுண்டர்* | சரசுவதி | தமிழ் |  |
| *தாலி காத்த காளியம்மன்* | கற்பகம் | தமிழ் |  |
| *குட்டி* | ரோகினி | தமிழ் |  |
| *எங்களுக்கும் காலம் வரும்* | லக்சுமி | தமிழ் |  |
| 2002 | *கருமாடிக்குட்டன்* | நந்தினிகுட்டி | மலையாளம் |
| *தேவன்* | தமிழ் |  |  |
| *நாரனத்து தம்புரான்* | மலையாளம் |  |  |
| *சுந்தரபுருஷன்* | சிறீதேவி | மலையாளம் |  |
| 2003 | *திருமலை* | தமிழ் |  |
| *ஷிவம்* | காயத்திரி | மலையாளம் |  |
| *உதயம்* | அம்மு | மலையாளம் |  |
| *ரே சுவல்ப பர்தீரா* | கவுசல்யா | கன்னடம் |  |
| *காந்தி நகரா* | கன்னடம் |  |  |
| *பத்ரி* | கன்னடம் |  |  |
| 2004 | *மானிக்யன்* | மலையாளம் |  |
| *கவுரி* | தெலுங்கு |  |  |
| *வஜ்ரம்* | நந்தா தேவராஜன் | மலையாளம் |  |
| 2005 | *மகாநதி* | தெலுங்கு |  |
| 2007 | *சூரியன்* | ராஜி | மலையாளம் |
| *விய்யலவாரி கையாலு* | தெலுங்கு |  |  |
| 2008 | *சந்தோஷ் சுப்ரமணியம்* | தமிழ் |  |
| 2009 | *இன்ஸ்பெக்டர் ஜெனரல்* | மலையாளம் |  |
| 2009 | *கவுதம்* | கன்னடம் | } |
# விசுவநாத நாயக்குடு



விஷ்வனாத நாயக்குடு திரைப்படம் கிருஷ்ண தேவராயர் காலத்தைய வரலாற்று சம்பவங்களை அடிப்படையாகக் கொண்டு எடுக்கப்பட்ட தெலுங்குத் திரைப்படம். கிருஷ்ண தேவராயர் தமது தளபதியருள் ஒருவரான நாகமநாயக்கரை பாண்டிய அரசர்களுக்கு எதிராக மதுரையில் நடைபெறுகிற கிளர்ச்சியை அடக்க மதுரைக்கு அனுப்புகிறார். கலகத்தை அடக்கிய நாகமநாயக்கர் மதுரை நகரைத் தமது கட்டுப்பாட்டில் எடுத்துக் கொண்டு சுதந்திர அரசாகப் பிரகடணம் செய்து கொள்கிறார்.  

நாகமநாயக்கரைக் கைது செய்து மதுரை நகரத்தை மீண்டும் விஜயநகர சாம்ராஜ்யத்தில் இணைப்போர் உரிய சன்மானங்கள் வழங்கிக் கௌரவிக்கப்படுவர் என்று அறிவிக்கப்பட்டதை அடுத்து மிகுந்த அரசபக்தியுள்ள விஷ்வனாத நாயக்கர் மன்னரின் விருப்பத்தை நிறைவேற்ற முன்வருகிறார். விஷ்வனாத நாயக்கர் மதுரையை சுதந்திர நாடாகப் பிரகடனம் செய்து கொண்ட நாகமநாயக்கரின் மகனாவார்.  

விஜயநகரப் படைகளை வழிநடத்திச் சென்று நாகமநாயக்கரைக் கைது செய்து அழைத்து வருகிறார் விஷ்வனாத நாயக்கர். மன்னரின் விருப்பத்தை நிறைவேற்றியமைக்காக கைமாறாக என்ன வேண்டும் என்று கேட்ட மன்னரிடம் தமது தந்தையை மன்னிக்குமாறு கோருகிறார் விஷ்வனாத நாயக்கர். இதையடுத்து நாகமநாயக்கர் விடுவிக்கப்படுகிறார்.  

விஷ்வனாத நாயக்கரின் அரச பக்தியை மெச்சும் விதமாக மதுரையில் ஆட்சி செலுத்துகிற உரிமையை அவருக்கே வழங்குகிறார் கிருஷ்ண தேவராயர். அக்காலத் தமிழ்நாட்டில் நாயக்க ஆட்சியின் துவக்கமாக அமைந்தது இச்சம்பவமே.  

**திரைக்கதை வசனம் மற்றும் இயக்கம்:** தாசரி நாரயண ராவ்  

**இசை:** ஜெ.வி. ராகவுலு  

**தெலுங்கில் சிவாஜிகனேசன் அவர்களின் குரல்:** கொங்கர ஜக்கையா  

**கதாபாத்திரங்களை ஏற்று நடித்தோர்:**  

விஷ்வனாத நாயக்கர் - கிருஷ்ணா  

நாகமநாயக்கர் - சிவாஜி கனேசன்  

விஷ்வனாத நாயக்கரின் தாயார் - கே.ஆர். விஜயா  

கிருஷ்ண தேவராயர் - கிருஷ்ணம் ராஜு  

அரசவை நாட்டியக் காரிகை - ஜெயப்ரதா  

இவர்களுடன் சோமையாஜுலு, காந்த்தா ராவ், மோகன்பாபு, ராஜ சுலோச்சனா, சரத்பாபு மற்றும் பலர் இத்திரைப்படத்தில் பாத்திரமேற்றுள்ளனர்.
# கெ. என். சிவராஜ பிள்ளை


**கெ. என். சிவராஜ பிள்ளை** (*நாராயண சிவராஜ பிள்ளை*, *K. Narayana Sivaraja Pillai*; 1879–1941) ஓர் இந்திய வரலாற்று ஆய்வாளரும், திராவிடவியலாளரும், சென்னைப் பல்கலைக்கழகத்தில் பேராசிரியராகப் பணியாற்றியவரும் ஆவார்.  

## வாழ்க்கைக் குறிப்பு
சிவராஜ பிள்ளை காவல் துறையில் பணியாற்றியவர். திருவனந்தபுரம் பேராசிரியர் பெ. சுந்தரம் பிள்ளையின் வழிகாட்டலில் சிவராஜ பிள்ளை தமிழிலும், ஆய்வுத் துறையிலும் புலமை பெற்றார். அவரது ஆசியுடன் தமிழிலும் ஆங்கிலத்திலும் பத்திரிகைகளை நடத்தி வந்தார். 'மலபார் குவார்ட்டர்லி ரிவியூ' பத்திரிகையின் ஆசிரியராகப் பணியாற்றினார். பின்னர் சென்னைப் பல்கலைக்கழகத்தில் தமிழ்த் துறைத்தலைவராகப் ஒன்பதாண்டுகள் பணியாற்றினார். சென்னைப் பலகலைக்கழகத்தின் தமிழ்த் துறையின் முதல் தலைவராய் விளங்கியவர். இக்காலத்தில் அவர் *புறநானூற்றின் பழமை* என்ற தமிழ் ஆய்வு நூலையும், *தமிழகத்தில் அகத்தியர்*, *பண்டைத் தமிழரின் கால அடைவு* ஆகிய இரண்டு ஆங்கில ஆய்வு நூல்களையும் எழுதி வெளியிட்டுள்ளார். இவர் பல கவிதைகளையும் எழுதியுள்ளார். சேர் பொன்னம்பலம் இராமநாதன் இவரை இலங்கைக்கு அழைத்து சில ஆண்டுகள் கம்பராமாயண ஆய்வை மேற்கொள்ளச் செய்தார்.  

இவருடைய தமையனார் கெ. என். குமரேச பிள்ளை கம்பராமாயணப் பிரசங்கம் செய்வதைத் தொழிலாகக் கொண்டவர்.  

## இவரது நூல்கள்
- மேக மாலை (1927)
- உந்து என்னும் இடைச்சொற் பிரயோகம் அல்லது புறநானூற்றின் பழைமை (1929, சென்னப் பல்கலைக்கழகம்)
- முற்காலத் தமிழர்களின் வரலாறு (1932, சென்னைப் பல்கலைக்கழகம்)
- தமிழ் நிலத்தில் அகத்தியர், சென்னைப் பல்கலைக்கழகம்)
- சில தமிழ்ச்சொல் ஆராய்ச்சி (1968)
- கம்பராமாயணக் கௌஸ்துபம் (1979, சென்னைப் பல்கலைக்கழகம்)
- The Chronology of the Early Tamils (1932, சென்னைப் பல்கலைக்கழகம்)
- Agastya in the Tamil Land (சென்னைப் பல்கலைக்கழகம், 1985)
# மலேசியப் பொதுத் தேர்தல்


**மலேசியப் பொதுத் தேர்தல்** இரு வகைகளாகப் பிரிக்கப்படுகிறது. தேசியத் தேர்தல் ஒரு வகை. மாநிலத் தேர்தல் மற்றொரு வகை. மலேசிய நாடாளுமன்றத்தின் மக்களவைக்கு உறுப்பினர்களைத் தேர்வு செய்வதற்காகத் தேசியப் பொதுத் தேர்தல் நடைபெறுகிறது. நாடாளுமன்றத்தின் மக்களவையை ***டேவான் ராக்யாட்*** என்று அழைக்கிறார்கள். மாநிலங்களின் சட்டப் பேரவைக்கு உறுப்பினர்களைத் தேர்வு செய்வதற்காக, மாநிலப் பொதுத் தேர்தல் நடைபெறுகிறது.  

தேசிய அளவில் அரசாங்கத்தை நிர்வாகம் செய்யும் தலைவரைப் பிரதமர் அல்லது பிரதம மந்திரி என்று அழைக்கிறார்கள். மாநிலச் சட்டப் பேரவைகள் அல்லது மாநிலச் சட்டமன்றங்கள் கலைக்கப்படுவதற்கு, மத்திய அரசாங்கத்தின் அனுமதி தேவை இல்லை. மாநிலச் சட்டமன்றங்கள் தனிச்சையாக இயங்கக்கூடியவை. அதனால், மாநில சுல்தான்களின் அனுமதியுடன் அவை கலைக்கப்பட முடியும்.  

## தேசியப் பொதுத் தேர்தல்

மலேசிய நாடாளுமன்றம், மக்களவை; மேலவை என இரு அவைகளைக் கொண்டது. மக்களவை 222 உறுப்பினர்களைக் கொண்டது. ஒரு நாடாளுமன்றத் தொகுதியில் இருந்து ஒரு நாடாளுமன்ற உறுப்பினர் தேர்ந்து எடுக்கப்படுகிறார். மக்கள் தொகையின் அடிப்படையில் நாடாளுமன்றத் தொகுதி வரையறுக்கப்படுகிறது. மக்களவையில் பெரும்பான்மை பெற்ற ஓர் அரசியல் கட்சி மத்திய அரசாங்கத்தை நிர்வாகம் செய்கிறது.  

ஒவ்வோர் ஐந்து ஆண்டுகளுக்கு ஒரு முறை பொதுத் தேர்தல் நடைபெற வேண்டும் என்பது சட்ட அரசியல் அமைப்பு விதியாகும். இருப்பினும், ஐந்து ஆண்டுகளுக்கு முன்னரே, மாமன்னரின் அனுமதியுடன் பிரதமர் நாடாளுமன்றத்தைக் கலைக்க முடியும். நாடாளுமன்றம் கலைக்கப்பட்ட இரண்டே மாதங்களில், மேற்கு மலேசியாவில் பொதுத் தேர்தல் கண்டிப்பாக நடத்தப்பட வேண்டும். கிழக்கு மலேசியாவில் மூன்று மாதங்களில் பொதுத் தேர்தல் நடத்தப்பட வேண்டும்.  

### சரவாக் சட்டமன்றப் பொதுத் தேர்தல்

கடந்த காலங்களில் பாரிசான் நேசனல் எனும் தேசிய முன்னணிக் கட்சியே ஆளும் கட்சியாக வெற்றி வாகை சூடி வந்துள்ளது. 14 அரசியல் கட்சிகளின் கூட்டு அமைப்பே தேசிய முன்னணிக் கட்சியாகும். இதன் தலையாய பங்காளிக் கட்சிகளாக மலேசிய சீனர் சங்கம், மலேசிய இந்தியர் காங்கிரஸ் கட்சிகள் அங்கம் வகிக்கின்றன.  

நாடாளுமன்றம் கலைக்கப்பட்ட அதே சமயத்தில், மாநிலச் சட்டப் பேரவைகள் கலைக்கப்படுவதும் மலேசியாவில் வழக்கமாக நடைபெற்று வரும் ஓர் அரசியல் சம்பிரதாயம் ஆகும். இதில் சரவாக் மாநிலம் மட்டும் விதிவிலக்கானது. அந்த மாநிலத்தின் சட்டமன்றப் பொதுத் தேர்தல், தேசியப் பொதுத் தேர்தல் சமயத்தில் நடைபெறுவது இல்லை. தனியாக வேறு ஒரு நாளில் சரவாக் சட்டமன்றப் பொதுத் தேர்தல் நடைபெறும்.  

## மலேசியப் பொதுத் தேர்தல் பட்டியல்

| இடங்கள் | % இடங்கள் | % வாக்குகள் | இடங்கள் | % இடங்கள் | % வாக்குகள் |  |  |  |  |
| --- | --- | --- | --- | --- | --- | --- | --- | --- | --- |
| 1 | 1959 | 74 | 71.15 | 51.7 | 30 | 28.85 | 48.3 | 104 |  |
| 2 | 1964 | 89 | 85.58 | 58.5 | 15 | 14.42 | 41.5 | 104 |  |
| 3 | 1969 | 95 | 65.97 | 49.3 | 49 | 34.03 | 50.7 | 144 |  |
| 4 | 1974 | 135 | 87.66 | 60.7 | 19 | 12.34 | 39.3 | 154 |  |
| 5 | 1978 | 130 | 84.42 | 57.2 | 24 | 15.58 | 42.8 | 154 |  |
| 6 | 1982 | 132 | 85.71 | 60.5 | 22 | 14.29 | 39.5 | 154 |  |
| 7 | 1986 | 148 | 83.62 | 55.8 | 29 | 16.38 | 41.5 | 177 |  |
| 8 | 1990 | 127 | 70.55 | 53.4 | 53 | 29.45 | 46.6 | 180 |  |
| 9 | 1995 | 162 | 84.38 | 65.2 | 30 | 15.62 | 34.8 | 192 |  |
| 10 | 1999 | 148 | 76.68 | 56.5 | 45 | 23.32 | 43.5 | 193 |  |
| 11 | 2004 | 198 | 90.41 | 63.9 | 21 | 9.59 | 36.1 | 219 |  |
| 12 | 2008 | 140 | 63.06 | 50.27 | 82 | 36.94 | 46.75 | 222 | } |
# மைக்ரோசாப்ட் ஆபிஸ் 2010


**மைக்ரோசாப்ட் ஆபிஸ் 2010** பதிப்பு மைக்ரோசாப்டின் ஆபிஸ் 2007 ஐத் தொடர்ந்து விண்டோஸ் இயங்குதளங்களுக்காக வெளியிடப்பட்ட மைக்ரோசாப்ட் ஆபிஸ் பதிப்பாகும். ஆபிஸ் 2013 இதன் வழிவந்தது. இதுவே விண்டோஸ் எக்ஸ்பி இயங்குதளத்தில் இயங்கக்கூடிய ஆகக்கூடிய பதிப்புமாகும். இது பரீட்சயமான பயனர் இடைமுகத்தை அறிமுகம் செய்தது (முன்னர் றிபன் இடைமுகம் என அறியப்பட்டது) உடன் கூடுதலான கோப்பு முறைகளை ஆதரிக்கவும், மேம்படுத்தப்பட்ட பயனர் இடைமுகத்தையும் வழங்குகிறது. இதன் 64பிட் பதிப்புக்கள் வெளியிடப்பட்டிருந்தாலும் அவை விண்டோஸ் எக்ஸ்பி ஐயோ அல்லது விண்டோஸ் செர்வர் 2003 ஐயோ ஆதரிக்காது. ஆபிஸ் 2010 இன் ஆகக்குறைந்த இயங்குதளத் தேவையாக மைக்ரோசாப்ட் விண்டோஸ் எக்ஸ்பி சேவைப் பொதி 3, விண்டோஸ் சேர்வர் 2003 சேவைப் பொதி 2 அல்லது விண்டோஸ் விஸ்டா இயங்கு தளம் தேவைப்படும். இவை தமிழ் உட்பட பலமொழிகளில் இடைமுகங்களை வழங்கின்றது.  

## பதிப்புகள்
இதுவரை வெளிவந்த பதிப்புகள்:  
- மைக்ரோசாப்ட் ஆபிஸ் 2024
- மைக்ரோசாப்ட் ஆபிஸ் 2021
- மைக்ரோசாப்ட் ஆபிஸ் 2016
- மைக்ரோசாப்ட் ஆபிஸ் 2010
- மைக்ரோசாப்ட் ஆபிஸ் 2007
- மைக்ரோசாப்ட் ஆபிஸ் 2003
# பாலை (திரைப்படம்)



**பாலை** சங்ககாலத் தமிழர் வாழ்வை பற்றி கூறும் ஒரு திரைப்படம் ஆகும். இது செந்தமிழன் இயக்கி 2010ல் வெளிவந்தது. இதில் நடித்த சம்மு என்னும் நாயகியை தவிர்த்து மற்ற அனைவரும் இந்த திரைப்படத்திலேயே அறிமுகமாகினர்.  

## கதைச்சுருக்கம்
கிமு. 3ஆம் நூற்றாண்டில் படம் தொடங்குகிறது. முதலில் ஆயர் என்னும் சங்ககால தமிழ் மக்களில் ஒரு குழுவினர் ஆய்க்குடி என்னும் வளமான ஊரில் வாழ்கின்றனர். வேற்று மொழி பேசும் வந்தேறி கூட்டமொன்று அவ்வூரில் உள்ள ஆயர்களில் பலரைக்கொன்று மீண்டவர்களை ஊரை விட்டு வெளியேற்றுகின்றனர். தப்பித்த ஆயர்கள் தங்களுக்கென முல்லைக்கொடி என்ற ஊரை உருவாக்கி வாழ்கின்றனர். அந்த ஊரில் பாலை என்னும் நில வறட்சிக்காலம் வரப்போவதாக அந்த ஊரைச்சேர்ந்த முதியவரும் கணியருமான பாலை முதுவன் கூறுகிறார். அந்த நில வறட்சிக்காலம் வந்தால் வேட்டையாடுதல், ஆநிரை மேய்த்தல், உழவு செய்தல், மீன் பிடித்தல் என நால்வகை திணைத்தொழில்களையும் செய்யாமல் பாலை நில மக்கள் செய்யும் களவு வேலை செய்தே பிழைக்க வேண்டும் என்று அவ்வூர் மக்களையும் தலைவனையும் எச்சரிக்கிறார் முதுவன். வறட்சி வருமோ என்று பயந்து முல்லைக்கொடி மக்கள் சிலர் ஆயக்குடியில் உள்ள வந்தேறி மக்களின் வணிகச்சாத்தனை கொல்கின்றனர். இது முல்லைக்கொடி தலைவனுக்கு தெரிய வர ஆயக்குடி வந்தேறிகளின் வணிகச்சாத்தனை கொன்றவர்களை கண்டித்ததுடன் வணிகச்சாத்தனின் பிணத்தை ஆயக்குடி வந்தேறிகளின் தலைவனிடம் அனுப்பி மன்னிப்பு கோருகிறார் முல்லைக்கொடித் தலைவன் விருத்திரன். மன்னித்து விட்டதாகக் கூறி நாடகமாடி இணக்கம் பேச வேறொரு இடத்துக்கு வருமாறு அழைத்து வணிகச்சாத்தனின் மீது வேலெறிந்து கொன்றவனை வணிகச்சாத்தனின் இணையாள் மூலமாகவே கொல்கிறான் வந்தேறிகளின் தலைவன் அரிமாவன். அதோடு நில்லாது முல்லைக்கொடியில் முக்கியமானவனான வளன் என்பவனை கடத்திக் கொடுமையும் செய்கிறான். தப்பித்த மற்றவர்கள் முல்லைக்கொடிக்கு செல்கின்றனர். தற்போது முல்லைக்கொடி தமிழர்களிடம் ஆயுதங்களும் கிடையாது. படை பலமும் கிடையாது. ஆனால் ஆயக்குடியை களவாடிய வேற்று மொழி பேசும் வந்தேறி கூட்டத்திடம் ஆயுதங்கள் பலவும் படைபலமும் உண்டு. அதனால் முல்லைக்கொடி தலைவன் ஆயக்குடி நோக்கி போர் சரியான முறையில் போர் தொடுக்க வேண்டும் என்று முல்லைக்கொடி மக்களிடம் கூறுகிறார். அதற்கு பாலை முதுவன் இணங்க மறுத்து சரியான முறைப்போர் சரியானவர்களிடம் தான் தொடுக்க வேண்டும். இணக்கம் பேசுவதாக கூறி முதுகில் குத்திய வந்தேறி கூட்டத்திடம் சூதுடன் தான் போர் தொடுக்க வேண்டும் என்று தலைவனையும் மக்களையும் எச்சரித்து அதற்கான திட்டத்தையும் பயிற்சியையும் அளிக்கிறார்.  

அத்திட்டத்தின் படி முல்லைக்கொடி மக்கள் தங்கள் மக்களில் யாரையும் இழக்காமல் வளனையும் மீட்கின்றனர். ஆயக்குடி வந்தேறிகளின் ஆநிரைகளை கவர்கின்றனர். இறுதியான போரில் ஆயக்குடி வந்தேறிகள் அனைவரும் அழிய முல்லைக்கொடி தமிழர்களின் தலைவனும் வந்தேறிகளின் தலைவனும் மட்டும் என்ன ஆனார்கள் என்று தெரியாமல் தப்பித்த சில முல்லைக்கொடி மக்கள் ஆயக்குடியில் மீண்டும் வாழ்கின்ற்னர்.
# சேலம் சி. விஜயராகவாச்சாரியார்


**சேலம் சி. விஜயராகவாச்சாரியார்** (*C. Vijayaraghavachariar*) என்றழைக்கப்படும் சக்கரவர்த்தி விஜயராகவாச்சாரியார் (18 ஜூன் 1852 - 19 ஏப்ரல் 1944) ஒரு ஒரு அரசு ஊழியர் மற்றும் சீர்திருத்தவாதியும் ஆவார். இந்திய அரசியல்வாதியும் வழக்கறிஞரும் ஆவார். 1875 இல் சென்னை மாநிலக் கல்லூரியின் ஆசிரியராகப் பணியாற்றியவர். 1882 ஆம் ஆண்டில் சேலம் மாநகர சபை உறுப்பினராக அரசியல் நுழைந்து, 1895 இல் சென்னை மாநிலக் கவுன்சில் உறுப்பினராகவும் 1913 இல் மத்திய சட்டமன்ற உறுப்பினராகவும் பதவி வகித்தவர் . 1882-ல் நடைபெற்ற சேலம் இனக்கலவரத்தில் குற்றவாளியாகக் கருதப்பட்டு 10 ஆண்டுகள் அந்தமான் தீவுகளுக்கு நாடுகடத்தப்பட்டு சிறைத்தண்டனை பெற்றார். இதனால் தனது நகரமன்றப் பதவியினையும் இழந்தார். சிறையிலிருந்தபடியே தான் குற்றமற்றவர் என வாதாடி விடுதலையானவர். இதனால் 'சேலத்து நாயகன்' எனவும் 'தென்னிந்தியாவின் சிங்கம்' எனவும் பாராட்டப்பட்டவர்.  

## மேற்கோள்களும் குறிப்புகளும்
# குறுந்தொகை உரை

**குறுந்தொகை உரை** என்பது குறுந்தொகை நூலுக்கு 13ஆம் நூற்றாண்டில் தோன்றிய பழைய உரை.  

எட்டுத்தொகை நூல்களுக்குத் தோன்றிய உரைகள் இங்கு ஒப்புநோக்கத் தக்கவை.  

இந்த உரைநூல் கிடைக்கப்பெறவில்லை.  

எனினும் நச்சினார்க்கினியர் எந்தெந்த நூல்களுக்கு உரை செய்தார் என்று பட்டியலிட்டுக் காட்டும் வெண்பாவில் இந்த நூலிலுள்ள 20 பாடல்களுக்கு இவர் உரை செய்தார் என்னும் குறிப்பு வருவதால் இந்த உரைதூல் இருந்தது என்பதும், இந்த உரை நச்சினார்க்கினியரால் செய்யப்பட்டது என்பதும் தெரியவருகிறது.  
:பாரத்தொல் காப்பியமும் பத்துப்பாட் டுங்கலியும்  
:ஆரக் குறுந்தொகையில் ஐஞ்ஞான்கும் – சாரத்  
:திருத்தகு மாமுனிசெய் சிந்தா மணியும்  
:விருத்திநச்சி னார்க்கினிய மே. (பழம்பாடல்)  
## கருவிநூல்
- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
## அடிக்குறிப்பு
# ஜி. சுப்பிரமணிய ஐயர்


**ஜி. சுப்பிரமணிய ஐயர்** என அறியப்பட்ட **கணபதி தீட்சிதர் சுப்பிரமணிய ஐயர்** (*Ganapathy Dikshitar Subramania Iyer*, 19 சனவரி 1855 – 18 ஏப்ரல் 1916) இந்தியாவின் முன்னணி இதழியலாளர்களில் ஒருவராவார். இவர் 1878 செப்டம்பர் 20 அன்று தி இந்து என்ற செய்தி இதழை நிறுவி 1898 வரை அதன் உரிமையாளராகவும், மேலாண்மை இயக்குநராகவும், பதிப்பாளராகவும் இருந்தவர். சுதேசமித்திரன் என்ற தமிழ் வார இதழை மார்ச்சு, 1891 இல் தொடங்கியவர். சமூக சிந்தனையாளர் மற்றும் விடுதலைப் போராட்ட வீரரும் ஆவார்.  

சுப்பிரமணிய ஐயர் 1885 ஆம் ஆண்டில் பம்பாயில் இடம்பெற்ற இந்திய காங்கிரசின் முதலாவது மாநாட்டில் அம்மாநாட்டின் முதலாவது தீர்மானமாக இந்தியாவில் ஆங்கிலேயரின் ஆட்சியைப் பற்றி விசாரணை நடத்துவது சம்பந்தமாகக் கொண்டு வந்தார்.
# பழஞ்சூர்



**பழஞ்சூர்** என்பது தமிழ்நாடு, தஞ்சாவூர் மாவட்டம், பட்டுக்கோட்டை வட்டத்தில் உள்ள ஊர். பட்டுக்கோட்டையின் கிழக்கு பகுதியில் 7 கிலோ மீட்டர் தொலைவில் உள்ளது. அதிராம்பட்டினம் கடற்கரை 5 கி.மீ தொலைவில் உள்ளது. 3 பள்ளிகூடங்கள் உள்ளன. அதில் 2 தொடக்க பள்ளிகள், 1 நடுநிலை பள்ளி ஆகும். முக்கிய தொழில் விவசாயம். காவிரி ஆற்றீன் கடைமடை பாசன பகுதி ஆகும். 2001 மக்கள் தொகை கணக்கெடுப்பின்படி படி, 954 ஆண்கள் மற்றும் 1064 பெண்கள் 2018 மொத்தம் மக்கள். பாலின விகிதம் 1115 ஆகும். எழுத்தறிவு விகிதம் 72,74 இருந்தது.  

## வைகாசித் திருவிழா
பழஞ்சூரின் மையப்பகுதியில் உள்ள முத்துமாரியம்மன், செல்வவினாயகர் ஆலயங்களின் திருவிழா இவ்வூர் வாசிகளால் வைகாசித் திருவிழா என்று அழைக்கப்படுகிரது. 9 நாட்கள் நடைபெரும் இதுவே இவ்வூரின் பெரிய விழா ஆகும். 6 கரை காரர்களால் 6 மண்டகபடிகளும், 1 மண்டகபடியும், காவடி திருவிழாவும் நடைபெறும்.  

## விவசாயம்
இப்பகுதியின் விவசாயத்தில் நெல்லுக்கே முதலிடம். புதுகுளம், முக்குளம், ஐயன் குளம், பது ஆறு இவைகளே பாசனத்தின் ஊற்றாகும். தென்னையும் இங்கு பயிரிடப்படுகிறது.  

## ஆதாரங்கள்
# ஐ. எஸ். முருகேஸ்

**ஐ எஸ் முருகேஸ்** அல்லது **மீசை முருகேஸ்** என அறியப்படும் இவர் ஒரு பின்னணி இசைக் கலைஞர், மற்றும் நடிகரும் ஆவார். இவர் பல தமிழ் திரைப்பட இசையமைப்பாளர்களுடன் இணைந்து இசை அமைத்துள்ளார்.  

:முருகேஸ் அவர்களின் இசைஅமைப்பில் குறுவட்டு வெளியிடப்பட்டுள்ளது.  

இவர் தேங்காய் ஓடு முதலிய எளிமையான பொருட்களின் உதவியால் வினோதமான ஒலிகளை எழுப்பி இசையமைத்து சாதனை புரிந்துள்ளார்.  

உயிரே உனக்காக போன்ற பல தமிழ்த் திரைப்படங்களில் நடித்துள்ளார். தொலைக்காட்சி நிகழ்ச்சிகளில் பங்கு கொண்ட இவர் கலைமாமணி விருது பெற்றவர்.